b'\n_START_ARTICLE_\nJirga\n_START_SECTION_\nFunksjon\n_START_PARAGRAPH_\nJirga kalles sammen n\xc3\xa5r noen har en sak g\xc3\xa5ende. De vender seg da til en person som nyter stor tillit, for eksempel en mullah, en tillitsperson eller en offentlig oppnevnt megler. Han h\xc3\xb8rer saken fra begge sider og setter deretter sammen et r\xc3\xa5d av mennesker fra begge sider i konflikten. Jirgaen diskuterer saken og kommer til en konklusjon som de involverte m\xc3\xa5 rette seg etter. Dette kan ogs\xc3\xa5 inneb\xc3\xa6re d\xc3\xb8dsstraff, steining eller utst\xc3\xb8telse av klanen._NEWLINE_F\xc3\xb8r var jirga brukt som domstol, men det er n\xc3\xa5 etablert faste domstoler mange steder. Hvor man praktiserer sharia vil et system med jirga fremdeles v\xc3\xa6re i bruk p\xc3\xa5 sm\xc3\xa5 steder._NEWLINE_I Pakistan har jirga v\xc3\xa6rt forbudt siden 2004, men det er ikke noen som bryr seg om forbudet i de omr\xc3\xa5der som har brukt systemet.'